钦定古今图书集成/明伦汇编/氏族典/第217卷 > 《廖用贤尚友录》 > 罗结
## 钦定古今图书集成/明伦汇编/氏族典/第217卷 > 《廖用贤尚友录》 > 罗结

按《魏书罗结传》：“结，代人也。其先世领部落为国附臣。
刘显之谋逆也，太祖去之，结翼卫銮舆，从幸贺兰部。
后以功赐爵屈蛇侯。太宗时，除持节散骑常侍、宁南
将军、河内镇将。世祖初，迁侍中外都大官，总三十六
曹事。年一百七岁，精爽不衰。世祖以其忠悫，甚见信
待，监典后宫，出入卧内，因除长信卿。年一百一十，诏”
听归老，赐大甯东川以为居业，并为筑城，即号曰《罗
侯城》。年一百二十岁卒。赠宁东将军、幽州刺史，谥曰
贞。